**OTAK TERMÉSZETISMERET-KÖRNYEZETTANTANÁR 2019/20. tanév tavaszi félév**

**A TERMÉSZETISMERET-KÖRNYEZETTAN TANÍTÁS MÓDSZERTANA 1.**

**előadás, (pa5t1001) heti 1 óra**

|  |  |  |
| --- | --- | --- |
| A kurzus felvételének feltétele: – | **A kurzus kreditértéke:**  1 kredit | **Oktató:**  dr. Makádi Mariann |

#### Tematika

1. febr. 11. – A természettudományok és a természetismeret tantárgy kapcsolata. A tantárgy szemléleti és értékközvetítő szerepe a köznevelési rendszerben. A természetismerettanítás céljai és feladatai. A természetismereti tudás értelmezése.
2. febr. 25. – Az összefüggő rendszerek tanításának szemlélete. Természettudományos megismerési algoritmusok a tanulási folyamatban.
3. márc. 24. – A készségfejlesztő pedagógia alapjai, a fejlesztési folyamat értelmezése. Az életkori sajátosságokhoz való alkalmazkodás pedagógiai kihívásai a természetismereti tartalmak tanítása-tanulása során
4. ápr. 7. – A tanulói készségeket, kompetenciákat fejlesztő módszerek: megfigyelés, vizsgálódás, lényegkiemelés, rendszerezés, stratégiai tervezés, az információ kezelése és alkalmazása, modellalkotás, társas aktivitás. A tanulni tudás képességének értelmezése.
5. ápr. 21. – A környezeti gondolkodást fejlesztő módszerek. Tapasztalatszerző, felfedeztető élményszerű helyzetek teremtése a környezeti elemek közötti kapcsolatok és összefüggések megismeréséhez
6. máj. 5. – A környezeti tudás- és képességszint ellenőrzésének, a teljesítmények értékelésének elvei

**Elvárható képességek**

* Törekszik a természettudományos tárgyak nyújtotta lehetőségek tudatos hasznosítására a kiemelt köznevelési fejlesztési feladatok megvalósításában, különös tekintettel a nemzeti azonosságtudat, a környezettudatosságra és fenntarthatóságra nevelés nevelés területén.
* Átlátja és érti a természetismerettanítás helyét és lényegét a köznevelési rendszerben. Képes a szaktárgy speciális összefüggéseivel, fogalmaival kapcsolatos megértési nehézségek kezelésére.
* Képes arra, hogy a tanulók tanítására, készségeik fejlesztésére megválasztott módszereket adottságaik és előzetes ismereteik szerint válassza meg.
* Ismeri a szaktárgy tanításához kapcsolódó jogszabályi hátteret, tanterveket, vizsgakövetelményeket, a tananyag kiválasztásának és rendszerezésének szempontjait. Képes a meghatározni a szaktárgyában tanítandó tartalmakat, azokat megfelelő logikai struktúrába rendezni.

**A kollokvium követelményei**

* Tájékozottság a tantervi rendszerben, a NAT és a kerettanterv követelményeiben
* Tájékozottság az elméleti tananyagban (előadások és kötelező irodalmak)

A vizsga két részből áll:

* írásbeli (vizsgadolgozat készítése „Elképzeléseim a természetismeret tantárgy tanítási-tanulási folyamatáról” címmel – eredményes elkészítése a szóbeli vizsga feltétele;
* szóbeli (a félév előadásainak és gyakorlatainak anyaga).

## A felkészüléshez ajánlott irodalom

* *Makádi M. (szerk. 2015):* A természetismeret tanítása és tanulása. ELTE TTK, Budapest (pdf) – [www.geogo.elte.hu](http://www.geogo.elte.hu)
* A NAT és a kerettantervek (2012) természetismereti követelményrendszere
* Természetismeret (5. és 6. évfolyam) tankönyvcsaládok ismerete

dr. Makádi Mariann